तीन दिन तक चलने वाले इस भव्य समारोह और अवॉर्ड नाइट में बॉलीवुड के न्यूकमर्स रेड कारपेट पर अपनी मौजूदगी दर्ज करा आईफा के स्टेज पर डांस परफॉर्मेंस देंगे। इस बार इस अवॉर्ड शो में कई बडे़ और नए बॉलीवुड चेहरों को स्टेज पर परफॉर्म करने का मौका मिला है जिनमें से कुछ तो आपके फेवरेट भी हो सकते हैं। इस बार कृति सेनोन, मौनी राय, नुसरत बरूचा, बॉबी देओल, रणबीर कपूर और शाहिद कपूर स्टेज पर आग लगाने और अपनी धमाकेदार परफॉर्मेंस देने जरूर आएंगे। ये देखना काफी दिलचस्प होगा कि इनमें अर्जुन कपूर शामिल हैं या नहीं। इसके लिए अवॉर्ड शो के शुरू होने का ही इंतजार करना होगा।